Diari Oficial de la Generalitat Valenciana


Sumari del DOGV 7829, del 15-07-2016 (2016/5010)

Subhasta per a l'alienació dels aprofitaments forestals de pastos, trufes i fustes de forests de la Generalitat Valenciana de la província de Castelló corresponents al pla anual de 2016.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5010


Data del document
:   10-06-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Subhasta per a l'alienació dels aprofitaments forestals de pastos, trufes i fustes de forests de la Generalitat Valenciana de la província de Castelló corresponents al pla anual de 2016.  
 [2016/5010]  
1. Objecte  
1.1. Convocar la subhasta per a l'alienació dels aprofitaments forestals de pastos, trufes i fustes en les forests propietat de la Generalitat Valenciana de l'annex I, corresponents al pla anual de 2016 aprovat per resolució de la Direcció Territorial de Castelló amb data 28 d'abril de 2016.  
  
2. Termini d'execució d'aprofitament  
Els aprofitaments s'ofereixen per a un termini d'execució de cinc anys a excepció de les fustes que serà de sis mesos.  
  
3. Tramitació, procediment i tipus de licitació  
3.1. L'entitat adjudicadora és la Conselleria d'Agricultura, Medi Ambient, Canvi Climàtic i Desenvolupament Rural, Direcció Territorial de Castelló, avinguda dels Germans Bou, 47, 12503 Castelló de la Plana.  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, arreplegats en l'article 15.5 de la Llei 43/2003, de 21 de novembre, de Forests, així com amb el que disposa l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i la resta de legislació forestal que se li aplique.  
  
3.3. El tipus de licitació serà oberta, de tramitació ordinària i es realitzarà per mitjà de subhasta.  
  
4. Documentació requerida i model de proposició  
La documentació requerida per a la presentació de les ofertes ve desglossada en l'article 6 del plec de condicions economicoadministratives aprovat en l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOGV 7508, 20.04.2015).  
El model de proposició econòmica que ha de presentar el licitador, juntament amb el model de declaració responsable, es troben en el capítol V de l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana (DOGV 7508, 20.04.2015).  
  
5. Lloc i termini de presentació de les proposicions  
5.1. El termini per a la presentació de les ofertes serà de 20 dies naturals comptat des de l'endemà de la publicació d'aquest anunci en el Diari Oficial de la Comunitat Valenciana.  
5.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, en qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
5.3. Igualment, les ofertes podran ser enviades per correu certificat i el licitador haurà de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta per mitjà de tèlex, telegrama o telefax en el mateix dia.  
5.4. Sense la concurrència d'aquests requisits, l'oferta no serà admesa si és rebuda per l'òrgan de contractació després de la data de terminació del termini assenyalat en l'anunci. Transcorreguts, no obstant això, els 10 dies naturals següents a la indicada data sense haver-se rebut l'oferta aquesta no serà admesa en cap cas.  
5.5. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Administració estime fonamental per a l'oferta.  
6. Lloc i data de realització de la licitació  
6.1. L'obertura de pliques es farà el 6 de setembre, a les 11.30 hores, en la Direcció Territorial de Castelló Conselleria d'Agricultura, Medi Ambient, Canvi Climàtic i Desenvolupament Rural, situada en l'edifici PROP, avinguda dels Germans Bou, número 47 de Castelló de la Plana.  
  
6.2. En cas de resultar desert algun dels aprofitaments oferits, es farà una segona licitació, amb el mateix tipus de taxació i condicions, 10 dies després, sense previ avís. En cas de resultar desertes ambdós, correspon a la Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural licitar-la novament.  
  
7. Plec de condicions economicoadministratives  
El plec de condicions economicoadministratives que regirà la subhasta serà l'aprovat en l'annex III de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
  
8. Condicions tècniques i facultatives  
8.1. Les condicions tècniques i facultatives aplicables a aquesta licitació seran les establides en:  
a) El plec general de condicions tècniques i facultatives establit en l'annex II de l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tècniques i facultatives per a l'alienació dels aprofitaments forestals redactat per a cada forest i tipus d'aprofitament d'aquesta licitació.  
Aquests documents es troben a disposició dels interessats en la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de Castelló, sítia en l'avinguda del Mar, número 47, edifici PROP, de Castelló de la Plana.  
8.2. Seran aplicables les recomanacions tècniques que descriuen i orienten actuacions per a la millora de la gestió i provisió de serveis, que indica el Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana.  
  
8.3. Així mateix, hauran de complir-se les mesures preventives contra incendis forestals que s'assenyalen en el marc del que disposa la legislació vigent i en especial, en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
9. Garantia definitiva  
9.1. L'adjudicatari haurà de consignar obligatòriament una garantia definitiva per valor del 10% de l'import d'adjudicació en el termini de 10 dies a partir de la data en què li siga comunicada l'adjudicació.  
9,2. La garantia definitiva respondrà de les penalitzacions imposades al contractista per raó de l'activitat que realitze, del rescabalament dels danys i perjudicis que l'adjudicatari ocasione a la Generalitat o al titular de la forest amb motiu de l'adjudicació, de les despeses originades a aquests per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que estableix aquest o amb caràcter general la legislació de contractes del sector públic.  
9.3. La devolució de la garantia definitiva es produirà quan finalitze el termini vigent de l'adjudicació, una vegada haja certificat la direcció territorial competent la seua correcta execució o gaudi.  
9.4. Si feta la liquidació de l'adjudicació les fiances superen el seu import, l'excés serà tornat a continuació a l'adjudicatari, una vegada realitzat l'informe preceptiu del tècnic facultatiu designat per la direcció territorial corresponent.  
  
10. Forma de pagament del cànon  
El pagament es farà efectiu per mitjà d'ingrés de l'import anual de l'adjudicació en la direcció territorial competent de la Tresoreria de la Generalitat, sítia en els serveis territorials de la Conselleria d'Hisenda i Model Econòmic a Castelló.  
11. Supletori  
En allò no previst en el present anunci i plecs que l'acompanyen, caldrà ajustar-se al que disposa el text refós de la Llei de Contractes del Sector Públic (TRLCSP) i l'Ordre 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
Castelló de la Plana, 10 de juny de 2016.- El director territorial d'Agricultura, Medi Ambient, Canvi Climàtic i Desenvolupament Rural: Antonio Luis García Sanz.